Pörlekednek az állatvédõk Csongrádon
Nem jutott még nyugvópontra a csongrádi állatmenhely körül kialakult vita. Az állatvédõk hétvégi közgyûlése határozatképtelen volt, az elnök legszívesebben becsületsértésért beperelné korábbi helyettesét, aki fenntartja véleményét a telep szabálytalan mûködésével kapcsolatban.
Nem jutott még nyugvópontra a csongrádi állatmenhely körül kialakult vita. Az állatvédõk hétvégi közgyûlése határozatképtelen volt, az elnök legszívesebben becsületsértésért beperelné korábbi helyettesét, aki fenntartja véleményét a telep szabálytalan mûködésével kapcsolatban. A városi fõállatorvos szerint mindenekelõtt a menhelynek szánt tanya tulajdoni viszonyait kell rendezni. Mindeközben állampolgári bejelentésre a városi ügyészség vizsgálódni kezdett az egyesületnél.
Nem csitulnak a kedélyek, sõt már a pereskedés lehetõsége is felmerült a Csongrádi Fauna Állatvédõ és Állatmentõ Egyesület háza táján. A szervezet szombaton tartotta volna éves közgyûlését, de mivel a szükséges 51 fõ helyett csak kéttucatnyian jelentek meg, az ülés határozatképtelen volt. Pedig a napirendi pontok között szerepelt az egyesületen belüli zavargások megbeszélése is. Utóbbi kapcsán az állatvédõk elnöke lapunknak elmondta, valótlan az az állítás, hogy kezdeményezésüket elutasította volna a földhivatal, hiszen a tanyaterületre nem is kell engedélyt kérni, ott bármikor tarthatnak állatot. Szerinte aki eddig kint járt a menhelyen és látta a körülményeket, elégedetten, pozitív véleménnyel távozott.
Lengyel Katalin elnök hozzátette, reményeik szerint nem fogják elutasítani az ideiglenes mûködési engedélyre beadott kérelmüket. A szervezet vezetõje egyébként azt fontolgatja, hogy saját, illetve az egyesület nevében pert indít Gyurkó Julianna ellen hitelrontás és becsületsértés miatt. Szerinte ugyanis korábbi helyettesének szerepe volt abban, hogy több támogató, így a Masterfoods is kihátrált mögülük. Sajnálja, hogy nem az állatokról szól a történet.
– Nem tudom, mivel követtem el becsületsértést, de az eddigi véleményemet fenntartom, állításaimat dokumentumokkal tudom igazolni – nyilatkozta Gyurkó Julianna, aki legutóbb azt mondta lapunknak, hogy a telepet jelenlegi állapotában nem tartja alkalmasnak arra, hogy ott állatokat tartsanak. Az egyesületbõl kilépett pedagógus szerint tisztességesen járt el akkor, amikor meghívta a Masterfoods képviselõit a tanyára, hogy nézzék meg, hová került az adományuk. Hozzátette, tavasszal õ maga is saját pénzén ápolt és etetett 23 kutyát a házánál, és ezek mind új gazdákhoz kerültek, mégsem panaszkodott senkinek, hogy ezt az egyesület nem honorálta. Gyurkó Julianna végül leszögezte, semmiképp sem akar újból belépni abba az egyesületbe, ahol a törvényesség nem áll mindenek felett.
– Amíg a tulajdoni viszonyokat nem rendezi az egyesület, nem lehet elindítani az ideiglenes mûködés engedélyeztetését, amit egyébként a város jegyzõje folytat majd le több szakhatóság bevonásával – mondta lapunknak Szabó István. A csongrádi hatósági fõállatorvos szerint azokat a hiányosságokat mindenképpen pótolnia kell a szervezetnek, amiket a helyszíni szemle jegyzõkönyvében felsoroltak. Hozzátette, a közeljövõben is ellenõrizni fogják a telepet, hogy ott megfelel-e minden körülmény az állat-egészségügyi követelményeknek.
Az állatvédõk egyébként újra összehívták a tagságot, két hét múlva megint közgyûlést tartanak. Várhatóan addig nem fog lezárulni az a napokban megkezdett ügyészségi vizsgálat, amit egy állampolgári bejelentésre kezdeményezett a vádhatóság. Az egyesületnek októberig kell kifizetnie a tanya vételárából hiányzó összeget: lapunk úgy tudja, még 180 ezer forint hiányzik az erre szánt keretbõl.